CELEX: 32004R0214
Language: ro
Date: 2004-02-06
Title: Regulamentul (CE) nr. 214/2004 al Comisiei din 6 februarie 2004 de stabilire a standardelor de comercializare pentru cireșe

Anunţ juridic important

|

32004R0214

Official Journal L 036 , 07/02/2004 P. 0006 - 0009 Ediţie specială în limba cehă Chapter 3 Volume 42 P. 383  - 386 Ediţie specială în limba estonă Chapter 3 Volume 42 P. 383  - 386 Ediţie specială în limba maghiară Chapter 3 Volume 42 P. 383  - 386 Ediţie specială în limba lituaniană Chapter 3 Volume 42 P. 383  - 386 Ediţie specială în limba letonă Chapter 3 Volume 42 P. 383  - 386 Ediţie specială în limba malteză Chapter 3 Volume 42 P. 383  - 386 Ediţie specială în limba polonă Chapter 3 Volume 42 P. 383  - 386 Ediţie specială în limba slovacă Chapter 3 Volume 42 P. 383  - 386 Ediţie specială în limba slovenă Chapter 3 Volume 42 P. 383  - 386

		20040206Regulamentul (CE) nr. 214/2004 al Comisieidin 6 februarie 2004de stabilire a standardelor de comercializare pentru cireșeCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței fructelor și legumelor [1], în special articolul 2 alineatul (2),întrucât:(1) Cireșele fac parte din produsele care trebuie să facă obiectul standardelor de comercializare prevăzute la anexa I la Regulamentul (CE) nr. 2200/96. Regulamentul (CEE) nr. 899/87 al Comisiei din 30 martie 1987 de stabilire a standardelor de calitate pentru căpșuni și cireșe [2] a făcut obiectul unor modificări numeroase și nu mai prezintă claritate juridică. În consecință, regulamentul respectiv trebuie să fie reformat. În acest sens și în scopul păstrării transparenței pe piețele internaționale, este necesar să se țină seama de standardul CEE/ONU FFV-13 privind comercializarea și controlul calității cireșelor, conform recomandării grupului de lucru pentru standardizarea produselor perisabile și dezvoltarea calității al Comisiei Economice a Organizației Națiunilor Unite pentru Europa (CEE/ONU).(2) Aplicarea acestor standarde trebuie să aibă ca efect eliminarea de pe piață a produselor de calitate nesatisfăcătoare, să orienteze producția în scopul satisfacerii cerințelor consumatorilor și să faciliteze relațiile comerciale pe baza unei concurențe loiale, contribuind astfel la creșterea rentabilității producției.(3) Standardele se aplică în toate etapele de comercializare. Transportul pe distanțe mari, depozitarea pe o perioadă determinată sau diferitele manipulări la care sunt supuse produsele pot atrage după sine anumite alterări care se datorează evoluției biologice a acestor produse sau caracterului lor mai mult sau mai puțin perisabil. Este recomandabil să se țină seama de aceste alterări în aplicarea standardelor în etapele de comercializare care urmează etapei de expediere.(4) Dat fiind că produsele din categoria "Extra" trebuie să facă obiectul unei trieri și condiționări extrem de atente, se va lua în considerare doar diminuarea stării de prospețime și de turgescență a acestora.(5) Măsurile prevăzute de prezentul regulament sunt în conformitate cu avizul Comitetului de gestionare a fructelor și legumelor proaspete,ADOPTĂ PREZENTUL REGULAMENT:Articolul 1Standardul de comercializare aplicabil cireșelor care intră sub incidența codului NC 080920 este prevăzut în anexă.Standardul se aplică în toate etapele de comercializare, în condițiile prevăzute de Regulamentul (CE) nr. 2200/96.Cu toate acestea, în etapele următoare expedierii, produsele pot prezenta, în raport cu cerințele standardului, o ușoară diminuare a stării de prospețime și de turgescență; de asemenea, produsele încadrate în alte categorii decât categoria "Extra" pot să prezinte ușoare alterări care se datorează evoluției acestora și caracterului lor mai mult sau mai puțin perisabil.Articolul 2Regulamentul (CEE) nr. 899/87 se abrogă.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 6 februarie 2004.Pentru ComisieFranz FischlerMembru al Comisiei[1] JO L 297, 21.11.1996, p. 1. Regulament, astfel cum a fost modificat ultima dată prin Regulamentul (CE) nr. 47/2003 al Comisiei (JO L 7, 11.1.2003, p. 64).[2] JO L 200, 21.7.1987, p. 18. Regulament, astfel cum a fost modificat ultima dată prin Regulamentul (CE) nr. 46/2003 al Comisiei (JO L 7, 11.1.2003, p. 61).--------------------------------------------------20040206ANEXĂSTANDARD PENTRU CIREȘEI. DEFINIȚIA PRODUSULUIPrezentul standard reglementează cireșele din soiurile (cultivarele) derivate Prunus avium L., Prunus cerasus L. sau din hibrizi ai acestora, destinate livrării în stare proaspătă către consumatori, cu excepția cireșelor destinate transformării industriale.II. DISPOZIȚII PRIVIND CALITATEAStandardul are ca obiect definirea calităților pe care trebuie să le prezinte cireșele după condiționare și ambalare.A. Caracteristici minimeÎn toate categoriile, ținând seama de dispozițiile speciale prevăzute pentru fiecare categorie și de toleranțele admise, cireșele trebuie să fie:- întregi;- cu aspect proaspăt;- sănătoase; sunt excluse produsele atinse de putregai sau care prezintă alterări, din cauza cărora ar fi improprii pentru consum;- tari (în funcție de soi);- curate, practic lipsite de materii străine vizibile;- practic lipsite de paraziți;- practic lipsite de atacuri ale paraziților;- lipsite de umiditate exterioară anormală;- lipsite de mirosuri și/sau gusturi străine;- cu codița atașată [1].Cireșele trebuie să fie culese cu grijă.Ele trebuie să fie suficient de dezvoltate și de mature. Dezvoltarea și starea cireșelor trebuie să permită:- transportul și manipularea;- sosirea în condiții satisfăcătoare la locul de destinație.B. ClasificareCireșele fac obiectul unei clasificări în trei categorii definite în cele ce urmează:(i) Categoria "Extra"Cireșele din această categorie trebuie să fie de calitate superioară. Ele trebuie să fie bine dezvoltate și să prezinte toate caracteristicile și colorația tipice soiului lor.Cireșele nu trebuie să prezinte defecte, cu excepția unor foarte mici alterări superficiale, cu condiția ca acestea să nu afecteze aspectul general al produsului, calitatea, conservarea și prezentarea în ambalaj a acestuia.(ii) Categoria ICireșele din această categorie trebuie să fie de bună calitate. Ele trebuie să fie caracteristice soiului lor.Cu toate acestea, ele pot prezenta următoarele mici defecte, cu condiția ca acestea să nu afecteze aspectul general al produsului, calitatea, conservarea și prezentarea în ambalaj a acestuia:- un mic defect de formă;- un mic defect de colorație.Cireșele trebuie să fie lipsite de arsuri, fisuri, lovituri sau defecte produse de grindină.(iii) Categoria IIAceastă categorie cuprinde cireșele care nu pot fi clasificate în categoriile superioare, însă corespund caracteristicilor minime definite în cele ce urmează.Următoarele defecte sunt admise, cu condiția ca cireșele să păstreze caracteristicile esențiale de calitate, de conservare și de prezentare:- defecte de formă și de colorație, cu condiția ca fructele să păstreze caracteristicile soiurilor din care fac parte;- mici defecte epidermice cicatrizate, care nu pot dăuna semnificativ aspectului sau conservării lor.III. DISPOZIȚII PRIVIND MĂRIMEAMărimea este determinată de diametrul maxim al secțiunii ecuatoriale. Cireșele trebuie să aibă diametrul minim următor:- categoria "Extra": 20 mm;- categoriile I și II: 17 mm.IV. DISPOZIȚII PRIVIND TOLERANȚELESe admit toleranțe privind calitatea și mărimea pentru fiecare colet care conține produse care nu sunt în conformitate cu cerințele categoriei indicate.A. Toleranțe privind calitatea(i) Categoria "Extra"5 % din numărul sau din greutatea cireșelor care nu corespund caracteristicilor categoriei, dar sunt în conformitate cu cerințele categoriei I sau care sunt admise, în mod excepțional, în limitele de toleranță ale acestei categorii, cu excepția fructelor prea coapte. În cadrul acestei toleranțe, fructele zdrobite și/sau viermănoase sunt limitate la 2 %.(ii) Categoria I10 % din numărul sau greutatea cireșelor care nu corespund caracteristicilor categoriei, dar sunt în conformitate cu cerințele categoriei II sau care sunt admise, în mod excepțional, în limitele de toleranță ale acestei categorii. În cadrul acestei toleranțe, fructele zdrobite și/sau viermănoase sunt limitate la 4 %.Peste această toleranță, se admit 10 % din cireșele fără peduncul, cu condiția ca epiderma să nu fie afectată și să nu existe pierderi semnificative de suc.(iii) Categoria II10 % din numărul sau greutatea cireșelor care nu corespund caracteristicilor categoriei sau caracteristicilor minime, cu excepția fructelor atinse de putregai sau care prezintă alterări din cauza cărora sunt improprii pentru consum. În cadrul acestei toleranțe, fructele prea coapte și/sau zdrobite și/sau viermănoase sunt limitate la 4 % în total. Cu toate acestea, fructele prea coapte nu pot depăși 2 %.Peste această toleranță, se admit 20 % din cireșele fără peduncul, cu condiția ca epiderma să nu fie afectată și să nu existe pierderi semnificative de suc.B. Toleranțe privind mărimeaPentru toate categoriile: 10 % din numărul sau din greutatea cireșelor care nu corespund mărimilor minime prevăzute, dar care au, cu toate acestea, un diametru care nu este mai mic de:- 17 mm, pentru categoria "Extra";- 15 mm, pentru categoriile I și II.V. DISPOZIȚII PRIVIND PREZENTAREAA. OmogenitateaConținutul fiecărui colet trebuie să fie omogen și să conțină numai cireșe de aceeași origine, de același soi și de aceeași calitate. Grosimea fructelor trebuie să fie omogenă.De asemenea, pentru categoria "Extra", cireșele trebuie să prezinte o colorație și o maturitate uniforme.Partea vizibilă din conținutul coletului trebuie să fie reprezentativă pentru întregul conținut.Prin derogare de la dispozițiile anterioare de la prezentul punct, produsele reglementate de prezentul regulament pot fi amestecate, în ambalaje de comercializare cu greutatea netă mai mică de trei kilograme, cu fructe și legume proaspete din specii diferite, în condițiile prevăzute de Regulamentul (CE) nr. 48/2003 al Comisiei [2].B. CondiționareaCireșele trebuie să fie condiționate astfel încât să se asigure o protecție adecvată a produsului.Materialele utilizate în interiorul coletului trebuie să fie noi, curate și confecționate din materii prime care să nu producă alterări externe sau interne ale produsului. Este autorizată utilizarea materialelor, în special a hârtiei sau a timbrelor cu mențiuni comerciale, cu condiția ca imprimarea sau etichetarea să se efectueze cu cerneală sau lipici care să nu fie toxice.Coletele trebuie să fie lipsite de corpuri străine.VI. DISPOZIȚII PRIVIND MARCAJULFiecare colet trebuie să conțină, cu caractere grupate pe aceeași parte, lizibile, de neșters și vizibile din exterior, următoarele mențiuni:A. IdentificareaAmbalatorul și/sau expeditorul: numele și adresa sau identificarea simbolică eliberată sau recunoscută de un serviciu oficial. Cu toate acestea, în cazul în care se utilizează un cod (identificare simbolică), mențiunea "ambalator și/sau expeditor (sau o abreviere echivalentă)" trebuie menționată lângă cod (identificare simbolică).B. Natura produsului- "cireșe", în cazul în care conținutul nu este vizibil din exterior;- "cireșe acre", după caz;- "picota" (sau denumirea echivalentă), după caz;- denumirea soiului (facultativ).C. Originea produsuluiȚara de origine și, eventual, zona de producție sau denumirea națională, regională sau locală.D. Caracteristici comercialeCategorie.E. Marcă oficială de control (facultativ).[1] Codița poate lipsi, cu condiția ca epiderma să nu fie ruptă și să nu aibă loc pierderi semnificative de suc, în cazul cireșelor acre și al cireșelor din tipul "picota" (sau altă denumire echivalentă), a căror codiță se desprinde în mod natural în momentul recoltării.[2] JO L 7, 11.1.2003, p. 65.--------------------------------------------------